Paraku selgus aga kohapeal, et mitte midagi ei tööta ja mitte midagi nad teha ei saa - nii teenindaja mulle ütleski, kui ma lõpuks ühe leidsin, kes mind tähele pani. Muuseas, järjekorranumbriautomaati seal büroos pole.  Aga selge siis, kui ei tööta, siis ei tööta. Teeninduskoolitust saanud inimesena küsisin siiski, et mida nad siis teha  saavad . Tuli välja, et minu tervisetõendi andmed sisestada. Asi seegi. Vahepeal rääkis kõrvallaua teenindaja midagi digipildi salvestamisest, mille peale ma enda omalt lootusrikkalt uurisin, et ehk saab siiski pildiautomaadis pilti teha. Soovitati proovida, äkki tõesti töötab.